# Aristen de Megalòpolis

### De Viquipèdia

Aristen de Megalòpolis (Aristenos, Aristaenus), esmentat per Polibi i Plutarc com Aristenet, fou estrateg de la Lliga Aquea el 198 aC i va induir als aqueus a entrar en aliança amb Roma contra Filip V de Macedònia.

Acusat aquell mateix any de traïció fou defensat per Polibi. El 197 aC fou altre cop estrateg i va acompanyar al cònsol Tit Quint Flamini a l'entrevista amb Filip V; en aquest mateix any va convèncer als beocis de passar al costat romà.

El 195 aC va tornar a ser estrateg i es va unir a Flamini amb deu mil infants i mil cavallers per atacar a Nabis d'Esparta.

El 185 aC fou altra cop estrateg i es va enfrontar amb Filòpemen (el seu principal rival polític) i Licortes per la seva conducta en relació a una ambaixada egípcia.

Obtingut de "http://ca.wikipedia.org../../../a/r/i/Aristen_de_Megal%C3%B2polis_1334.html"

Categories: Militars grecs | Governants de l'Antiga Grècia

##### Views

- Article
- Discussió
- Revisió actual

##### Cerca